“ศบค.” พบผู้ป่วย “โควิด” ใหม่ 7 ราย มาจาก 7 ประเทศ ดันยอดติดเชื้อสะสม 3,804 คน
“ศบค.” พบผู้ป่วย “โควิด” ใหม่ 7 ราย มาจาก 7 ประเทศ ดันยอดติดเชื้อสะสม 3,804 คน 
“ศบค.” พบผู้ป่วย “โควิด” ใหม่ 7 ราย มาจาก 7 ประเทศ ดันยอดติดเชื้อสะสม 3,804 คน
4 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (4 พ.ย.63) ว่า พบผู้ป่วยยืนยันติดเชื้อรายใหม่เพิ่ม 7 ราย เป็นผู้ที่เดินทางมาจากต่างประเทศและเข้าสถานกักกัน (State Quarantine) โดยมาจากรัสเซีย 1 ราย , จอร์แดน 1 ราย , คูเวต 1 ราย , อิตาลี 1 ราย , มัลดีฟส์ 1 ราย , ฝรั่งเศส 1 ราย และสวีเดน 1 ราย โดยมีรายละเอียดดังนี้
รายที่ 1 เพศชาย สัญชาติรัสเซีย อายุ 48 อาชีพนายหน้าซื้อขายบริษัท เดินทางมาจากรัสเซีย ถึงไทยวันที่ 26 ต.ค.63 เข้าพักใน Alternative State Quarantine (ASQ) กรุงเทพฯ ตรวจหาเชื้อครั้งแรกวันที่ 26 ต.ค.63 ไม่พบเชื้อ ตรวจครั้งที่ 2 วันที่ 31 ต.ค.63 ผลพบเชื้อ ไม่มีอาการ รักษาตัวที่ รพ.เอกชน
รายที่ 2 เพศชาย สัญชาติไทย อายุ 21 ปี เป็นนักเรียน เดินทางมาจากจอร์แดน ถึงไทยวันที่ 27 ต.ค.63 เข้าพักใน State Quarantine (SQ) กรุงเทพฯ ตรวจหาเชื้อวันที่ 1 พ.ย.63 ผลพบเชื้อ มีอาการไอ เจ็บคอ มีน้ำมูก มีเสมหะ รักษาตัวที่สถาบันประสาทวิทยา
รายที่ 3 เพศชาย สัญชาติอิตาเลียน อายุ 56 ปี อาชีพนักธุรกิจ เดินทางมาจากอิตาลี ถึงไทยวันที่ 30 ต.ค.63 เข้าพักใน Alternative State Quarantine (ASQ) กรุงเทพฯ ตรวจหาเชื้อครั้งแรกวันที่ 2 พ.ย.63 ผลพบเชื้อ ไม่มีอาการ รักษาตัวที่ รพ.เอกชน
รายที่ 4 เพศหญิง สัญชาติมัลดีฟส์ อายุ 22 ปี เป็นนักเรียน เดินทางมาจากมัลดีฟส์ ถึงไทยวันที่ 30 ต.ค.63 เข้าพักใน Alternative State Quarantine (ASQ) กรุงเทพฯ ตรวจหาเชื้อวันที่ 2 พ.ย.63 ผลพบเชื้อ ไม่มีอาการ รักษาตัวที่ รพ.เอกชน
รายที่ 5 เพศชาย สัญชาติไทย อายุ 27 ปี อาชีพรับจ้าง เดินทางมาจากฝรั่งเศส ถึงไทยวันที่ 30 ต.ค.63 เข้าพักใน State Quarantine (ASQ) จ.ชลบุรี ตรวจหาเชื้อวันที่ 2 พ.ย.63 ผลพบเชื้อ ไม่มีอาการ รักษาตัวที่ รพ.ตราด
รายที่ 6 เพศหญิง สัญชาติไทย อายุ 39 ปี อาชีพแม่บ้าน เดินทางมาจากสวีเดน ถึงไทยวันที่ 31 ต.ค.63 เข้าพักใน Alternative State Quarantine (ASQ) กรุงเทพฯ ตรวจหาเชื้อวันที่ 1 พ.ย.63 ผลพบเชื้อ มีน้ำมูก รักษาตัวที่ รพ.เอกชน
รายที่ 7 เพศชาย สัญชาติคูเวต อายุ 44 ปี ว่างงาน (มีโรคประจำตัว-เคยตรวจเชื้อได้ผลบวก เมื่อวันที่ 1 ต.ค.63 ไม่มีอาการ) เข้าพักใน Alternative Hospital Quarantine (AHQ) กรุงเทพฯ ตรวจหาเชื้อครั้งแรก 28 ต.ค.63 ไม่พบเชื้อ ตรวจครั้งที่ 2 วันที่ 2 พ.ย.63 ผลพบเชื้อ ไม่มีอาการ รักษาตัวที่ รพ.เอกชน
สำหรับจำนวนผู้ป่วยยืนยันสะสมในประเทศล่าสุดอยู่ที่ 3,804 ราย เป็นผู้ป่วยที่ติดเชื้อภายในประเทศ 2,451 ราย และผู้ป่วยที่ตรวจพบในสถานกักกันที่รัฐจัดให้ 856 ราย ส่วนผู้ป่วยรักษาหายแล้วเพิ่มอีก 7 ราย รวมเป็น 3,612 ราย ยังมีผู้ป่วยรักษาตัวอยู่ในโรงพยาบาล 133 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมยังคงเดิมที่ 59 ราย